শুক্রবার, ১১ আগস্ট, ২০১৭, ০৮:৪৬:৪৩ 15:27
আন্তর্জাতিক ডেস্কঃ-উত্তর কোরিয়া এবং যুক্তরাষ্ট্রের বাড়তে থাকা দ্বন্দ্বে চীন নিজের অবস্থান স্পষ্ট করেছে। পাশাপাশি জানিয়ে দিয়েছে, এই দুই দেশের সমস্যায় চীনের স্বার্থে আঘাত লাগলে তা মোটেও সহ্য করা হবে না।
এর আগে উত্তর কোরিয়ার একের পর এক ক্ষেপণাস্ত্র পরীক্ষায় তাকে সংযত থাকার বার্তা দিয়েছিল পেন্টাগন। সেই সঙ্গে চীন এই বিষয়ে কোনো পদক্ষেপ নিচ্ছে না বলেও অভিযোগ করে ট্রাম্প প্রশাসন।
চীনের সংবাদপত্র অনুযায়ী, দুই দেশের পরিস্থিতি এমনই যে কাউকেই বোঝানোর মতো অবস্থায় নেই চীন। তবে দুই দেশের পরমাণু হামলার বিরোধিতা করেছে বেইজিং। পাশাপাশি আরো উল্লেখ করা হয়, যদি ওই দুই দেশের সমস্যায় চীনের স্বার্থে আঘাত লাগে তাহলে তা মোটেই সহ্য করা হবে না।
চীনের সরকারি মুখপত্র গ্লোবাল টাইমসের মতে, যদি যুক্তরাষ্ট্র দক্ষিণ কোরিয়ার যুদ্ধ শুরু হয় তবে চীন চুপ করে থাকবে না। এদিকে মার্কিন প্রতিরক্ষামন্ত্রী জেমস ম্যাটিস জানিয়েছেন, এই যুদ্ধ হলে তা ভয়ঙ্কর হবে।